
Előterjesztés
a Közgyűlés részére
Tisztelt Közgyűlés!	
A BVK Budapesti Városüzemeltetési Központ Zrt. könyvvizsgálójának megbízatása 2011. május 31-én megszűnik.  

A Fővárosi Önkormányzat vagyonáról, a vagyontárgyak feletti tulajdonosi jogok gyakorlásáról szóló 75/2007. (XII.28.) Főv. Kgy. rendelet ( Vagyonrendelet) 52. § (1) bekezdésében foglaltak alapján a Fővárosi Önkormányzat tulajdonában lévő gazdasági társaság vonatkozásában a tulajdonosi jogokat – a (2) bekezdésben foglalt személyi ügyek kivételével – az egyszemélyes társaság legfőbb szervének törvény által hatáskörébe tartozó jogait a Fővárosi Közgyűlés közvetlenül gyakorolja. 
A köztulajdonban álló gazdasági társaságok takarékosabb működéséről szóló 2009. évi CXXII. törvény 4.§ (1) bekezdésében foglaltak szerint: „A könyvvizsgáló személyére az ügyvezetés a felügyelőbizottság egyetértésével tesz javaslatot.”
A 2006. évi IV. törvény (Gt.)  41.§ (4) bekezdése szerint ”Ha a társaság legfőbb szerve jogi személyt választ a társaság könyvvizsgálójává, úgy a jogi személynek ki kell jelölnie azt a tagját, vezető tisztségviselőjét, illetve munkavállalóját, aki a könyvvizsgálat elvégzéséért személyében felelős.”
A Gt. 42.§ (3) bekezdésében foglaltak alapján a könyvvizsgálói megbízás elfogadásának az minősül, ha a könyvvizsgáló megválasztását követő 90 napon belül megbízási szerződést köt a gazdasági társaság ügyvezetésével. A határidő eredménytelen elteltével a könyvvizsgáló megválasztása hatálytalanná válik és a legfőbb szervnek másik könyvvizsgálót kell választani.

A fenti rendelkezésnek megfelelően szükséges a könyvvizsgálóval kötendő szerződés határidőben történő megkötése.
A BVK Budapesti Városüzemeltetési Központ Zrt. a leendő vállalatcsoport könyvvizsgálati tevékenységének összehangolása érdekében 2011. április 13-án az egyes leendő tagvállalatokkal együttműködési megállapodást kötött közös közbeszerzési eljárás lefolytatására.
A BVK Zrt. a leendő vállalatcsoport tagvállalataival folytatott előzetes egyeztetés során kialakított szakmai, valamint a jogi-közbeszerzési auditnak megfelelő tartalommal 2011. április 15-én kezdeményezte az eljárást megindító ajánlattételi felhívást tartalmazó hirdetmény közzétételét.
A hirdetmény a Közbeszerzési értesítő 2011.április 22-én 2011/47-es számában jelent meg.
A Kbt-nek a határidők megállapítására vonatkozó szabályai figyelembe vételével megállapított ajánlattételi határidő 2011. május 10-én 10 óra, az első tárgyalás időpontja 2011. május 11-én 14 óra, a közbeszerzési eljárás eredményéről szóló írásbeli összegzés 2011. május 13-án kerül megküldésre az ajánlattevőknek.   
A fenti határidők miatt jelen előterjesztés előkészítéséig a könyvvizsgáló szervezetre és személyére vonatkozó közbeszerzési eljárás eredménye nem áll rendelkezésre, ezért a Fővárosi Közgyűlés ülésén, a helyszínen kerül kiosztásra a kiválasztott könyvvizsgálóra vonatkozó javaslat, a Társaság felügyelőbizottságának határozatával, és a megválasztandó könyvvizsgáló előzetes elfogadó és összeférhetetlenségi nyilatkozatával együtt.

Fentiek alapján az alábbi határozati javaslatokat terjesztem a Tisztelt Közgyűlés elé:
Határozati javaslat
A Fővárosi Közgyűlés úgy dönt :
A Fővárosi Önkormányzat vagyonáról, a vagyontárgyak feletti tulajdonosi jogok gyakorlásáról szóló 75/2007. (XII.28.) Főv. Kgy. rendelet 52.§ (1) bekezdésében foglaltak alapján, a Fővárosi Közgyűlés a BVK Budapesti Városüzemeltetési Központ Zrt. legfőbb szervének hatáskörében eljárva úgy dönt, hogy:  
 1.)
a) könyvvizsgálónak megválasztja a …………………………...-t (székhely:                          .), illetve a könyvvizsgálatért felelős személyt: …………………….. könyvvizsgálói kamarai száma : MKVK …………………), 2011. június 1-jétől …………………… terjedő időtartamra, díjazását ……………………. Ft/év+ÁFA összegben állapítja meg.

b) módosítja az alapító okirat 12. számú pontjában a társaság könyvvizsgálójára vonatkozó rendelkezéseket, és egyben felkéri a főpolgármestert az alapító okirat módosítás aláírására.

c) felkéri a főpolgármestert, hogy tegye meg a szükséges intézkedéseket a BVK Zrt. igazgatósága felé, hogy a könyvvizsgáló megválasztását követő 90 napon belül a könyvvizsgálói megbízási szerződés megkötésre kerüljön.

határidő:	30 nap
felelős: 	Főpolgármester


 Határozathozatal módja: minősített szavazattöbbség

Budapest, 2011. május   „    ”
	

	   Dr. György István
Főpolgármester-helyettes

